Lilja Björk fer hérna yfir nokkur huglæg atriði sem hún hvetur lesendur okkar til að kveðja nú í byrjun nýs árs . Það að þóknast öðrum þýðir að við setjum þarfir okkar til hliðar til að sinna þörfum annarra . Þetta gerum við til að geðjast öðrum en getur á sama tíma valdið okkur sjálfum vanlíðan . Þess háttar hegðun er ekki að gera neinum neitt gott . En höfum í huga að það að vera kærleiksríkur og hjálpsamur er ekki það sama og að þóknast öðrum , pössum okkur að skilgreina vel muninn þarna á milli . Að óttast breytingar Breytingar eru eitthvað sem við eigum það til að óttast en breytingar geta verið af hinu góða . Breytingar eru algjörlega óhjákvæmilegar því allt í heiminum er breytingum háð . Breytingar sem við ákveðum sjálf eru bestu breytingarnar að sjálfsögðu þótt að þær breytingar geti vissulega valdið óvissu og / eða kvíða . Þetta er einmitt ástæðan fyrir því að við mörg hver óttumst allar breytingar . Við erum vanaföst og finnum ákveðið öryggi í því að hafa hlutina í föstum skorðum . Við förum í gegnum marga hluti í lífinu á hálfgerðri sjálfsstýringu . Við þurfum að horfa á breytingar af hinu góða , breytingar geta verið tækifæri fyrir okkur . Horfum jákvætt á hlutina og þá verða breytingarnar auðveldari . Breytingar geta verið þroskandi og þær geta veitt okkur ný tækifæri . Að lifa í fortíðinni Tileinkum okkur að lifa í nútíðinni , það sem er liðið er liðið . Nýtum það sem við höfum upplifað og farið í gegnum í lífinu sem lærdóm en dveljum ekki við það , höldum áfram . Við fáum ekki hlutum breytt sem nú þegar hafa gerst . Það sem við erum að upplifa núna munum við ekki upplifa aftur og því eigum við að gera það besta úr hverri stund . Lifa í núinu og njóta líðandi stundar . Að draga okkur sjálf niður Það er því miður staðreynd að við erum oft okkar versti óvinur . Við erum ofsalega sjálfgagnrýnin , enginn dæmir okkur eins hart og við sjálf . Við erum frábær eins og við erum og þurfum að tileinka okkur að sjá það , klappa okkur sjálfum á öxlina þegar við stöndum okkur vel og vera duglegri við að hrósa okkur sjálfum . Það gera allir mistök einhvern tímann , drögum lærdóm af þeirri reynslu sem við förum í gegnum og ef við gerum mistök eigum við að nýta það sem reynslu og halda áfram án þess að dvelja of lengi við þau . Höfum í huga að við myndum aldrei dæma aðra eins og við dæmum okkur sjálf og þetta er eitthvað sem við þurfum að skoða . Við erum mun öflugri en við gerum okkur grein fyrir og möguleikar okkar eru takmarkaðir af aðeins einum þætti , okkur sjálfum . Höfum trú á okkur sjálfum , sýnum okkur sjálfum þá virðingu sem við eigum skilið og einblínum á jákvæðar og góðar hugsanir . Að ofhugsa hlutina Það að ofhugsa hlutina getur verið stór hindrun í lífinu . Við missum af tækifærum , komumst ekki áfram og völdum okkur sjálfum vanlíðan og töpum orku með því að dvelja of lengi við hlutina . Þegar við ofhugsum hlutina verður dómgreind okkar óskýr og stressið eykst , við dveljum of lengi við neikvæðar hugsanir og það getur orðið erfitt að bregðast við . Skoðum alla möguleika vel án þess að ofhugsa þá og dettum ekki um of í smáatriði . Það sem við nærum vex og þess vegna eigum við að reyna að stjórna huganum okkar í átt að því sem við viljum að vaxi . Sjórnaðu huga þínum annars mun hann stjórna þér . Þegar við ofhugsum hlutina eyðum við alltof miklum tíma í atriði sem í stóru myndinni skipta jafnvel litlu eða engu máli . Hættum að flækja hlutina og okkur mun líða betur .